ประจำเดือนเดือนก่อนมาวันที่27 แต่เดือนที่แล้วยังไม่มา(ไม่ได้มีเพศสัมพันธุ์) จนถึงวันที่4 มีเพศสัมพันธุ์ ไม่ได้ใช้ถุงยางป้องกัน แต่กินยาคุมฉุกเฉินแล้ว เสี่ยงท้องไหมคะ
สวัสดีค่ะ หากประจำเดือนล่าสุดมาวันที่ 27 ก.ค. แล้วในเดือน ส.ค. ยังไม่มา แต่หากก่อนหน้านั้น ไม่ได้มีเพศสัมพันธ์มาก่อน ก็จะไม่ได้เกิดจากการตั้งครรภ์ แต่อาจเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นส่วนการมีเพศสัมพันธ์ในวันที่ 4 ก.ย. หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยู่ค่ะ อย่างไรก็ตาม หลังจากนี้ไป 2 สัปดาห์ หากประจำเดือนยังคงไม่มา ก็ควรตรวจหาการตั้งครรภ์ดูค่ะ